Na temelju članka 31. stavka 1. i 3. Zakona o postupanju s nezakonito izgrađenim zgradama („Narodne novine“ broj 86/12., 143/13., 65/17. i 14/19.) i članka 33. stavak 1. točka 13. Statuta Općine Jelenje („Službene novine Općine Jelenje“ broj 59/23.), Općinsko vijeće Općine Jelenje na 20. sjednici održanoj dana 27. lipnja 2024. donosi

**Prve izmjene i dopune Programa utroška sredstava naknade za zadržavanje nezakonito izgrađenih zgrada u prostoru Općine Jelenje za 2024. godinu**

**Članak 1.**

U Programu utroška sredstava naknade za zadržavanje nezakonito izgrađenih zgrada u prostoru Općine Jelenje za 2024. godinu („Službene novine Općine Jelenje“ broj 64/23.; u daljnjem tekstu – Program), članak 2. mijenja se i sada glasi:

„Sredstva naknade za zadržavanje nezakonito izgrađene zgrade u prostoru Općine Jelenje planirana su u iznosu od 2.000,00 EUR-a uvećano za 5.396,01 EUR-a prenesenog viška iz prethodne godine, što ukupno čini 7.396,01 EUR-a.

Planirani iznos iz stavka 1. ovog članka utrošiti će se namjenski za izradu VI. izmjena i dopuna Prostornog plana uređenja Općine Jelenje („Službene novine Primorsko-goranske županije“ broj 40/07., 15/11., 37/12. – ispravak, 38/14. i 09/17. i „Službene novine Općine Jelenje“ broj 5/18. – ispravak, 14/18. i 20/19. – pročišćeni tekst, 58/23.), II. izmjene i dopune Detaljnog plana uređenja zone poslovne namjene K11 („Službene novine Primorsko-goranske županije“, broj 22/08., 35/09., 45/09.), te provođenje postupka stavljanja izvan snage Detaljnog plana uređenja dijela naselja Dražice predio Dubina („Službene novine Primorsko- goranske županije“ broj 9/02), Detaljnog plana uređenja dijela zone Dubina („Službene novine Primorsko-goranske županije“ broj 17/02.) i Detaljnog plana uređenja areala „ELMAR – k. č. 1805/6 k. o. Dražice“ u Ul. Obrovac u Dražicama („Službene novine Primorsko-goranske županije“ broj 18/02.) i Detaljnog plana uređenja zone OŠ „JELENJE – DRAŽICE“ („Službene novine Primorsko-goranske županije“ broj 29/07.). “

**Članak 2.**

Ove izmjene Programa stupaju na snagu osmog dana od dana objave u „Službenim novinama Općine Jelenje“.

|  |  |
| --- | --- |
| KLASA: | **024-04/24-01/3** |
| URBROJ: | **2170-20-03-03/09-24-6** |
| Dražice, | **28. lipnja 2024.** |

PREDSJEDNICA OPĆINSKOG VIJEĆA

 OPĆINE JELENJE

 Izabela Nemaz